钦定古今图书集成/理学汇编/学行典/第210卷 > 傅致柔
## 钦定古今图书集成/理学汇编/学行典/第210卷 > 傅致柔

按《金华县志》：“傅致柔，字守刚，好善里人也。读书修行，
尤敦门内。父病，出市药，溪水暴涨，号泣，乱流渡之，如
有物负其足者，得药归父，旋愈。后父没，诸兄溺浮屠，
言荼毗将举火，致柔哭踊几绝，不及救，乃拾遗骸置
筐中，且逸去，诸兄夺而投诸渊，复泅渊得之，裹以衰
服，而奔于宋氏，托其友置棺殓焉。佣书得直，买地葬”
之，庐于墓，贫甚，至并日一炊。御史潘黼荐于朝，辞不
赴。既卒，邑人铭其墓碣。